CELEX: 62018TN0543
Language: sl
Date: 2018-09-17 00:00:00
Title: Zadeva T-543/18: Tožba, vložena 17. septembra 2018 – XK/Komisija

5.11.2018   
            
            
               SL
            
            
               Uradni list Evropske unije
            
            
               C 399/52
            
         
      Tožba, vložena 17. septembra 2018 – XK/Komisija
      (Zadeva T-543/18)
      (2018/C 399/66)
      Jezik postopka: francoščina
      
         Stranki
      
      
         Tožeča stranka: XK (zastopnica: N. de Montigny, odvetnica)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  odloči, naj se posamična odločba, da se ji ne odobri več povračilo stroškov za šolanje otrok od šolskega leta 2017/2018, prvič izražena v plačilnem listu novembra 2017 in obrazložena z elektronsko pošto z dne 7. novembra 2017, razglasi za nično;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi razlog: kršitev člena 3(1) Priloge VII h Kadrovskim predpisom za uradnike Evropske unije in splošnih izvedbenih določb za povračilo zdravstvenih stroškov, ker naj bi sprememba razlage s strani tožene stranke kršila pridobljene pravice, legitimna pričakovanja, pravno varnost in načelo dobrega upravljanja.
               
            
                  2.
               
               
                  Drugi razlog: kršitev otrokovih pravic, pravice do družinskega življenja in pravice do izobrazbe.
               
            
                  3.
               
               
                  Tretji razlog: kršitev načel enakega obravnavanja in prepovedi diskriminacije.
               
            
                  4.
               
               
                  Četrti razlog: neobstoj učinkovitega uravnoteženja interesov tožeče stranke in nespoštovanja načela sorazmernosti v izpodbijani odločbi.